ওঁর লেখালেখির দিক নিয়েও বিতর্ক ছিল। আসলে ওঁর ব্যক্তিত্ব নিয়ে যাদের সমস্যা ছিল তাদের অনেকের ওঁর লেখা নিয়েও সমস্যা ছিল। আমাদের বামপন্থী মনের একটা অংশে মহাশ্বেতাদির ম্যাগসাইসাই পুরস্কার নিয়ে খুব দ্বিধাদ্বন্দ্ব ছিল। এখানকার প্রচলিত মনন সংস্কারে ওই পুরস্কারের সঙ্গে সিআইএর কথিত সংযোগ নিয়ে অস্বস্তি ছিল। শম্ভু মিত্র, গৌরকিশোর ঘোষের মতো প্রাপকদের বেলাতেও এই অস্বস্তি যথেষ্টই ছিল। আমার পরিচিত একজন শ্রদ্ধেয় মানুষ একদিন আমাকে সকালবেলায় ফোন করেন। উনি সাধারণত সকাল সাতটা নাগাদ ফোন করতেন। তখনো আমার সকালের প্রথম চা শেষ হতো না। ঘুম-জড়ানো চোখে ওঁর সঙ্গে কিছুক্ষণ কথা বলতে-বলতে ঘুম কেটে যেত। সেদিন উনি ফোনে আমাকে আক্রমণাত্মকভাবে শুরু করলেন এভাবে। মহাশ্বেতাকে কি আপনি খুব বড় লেখক মনে করেন? উনি কি প্রম্নসেত্মর মতো বড় লেখক? যাঁর ফোন তিনি মহাশ্বেতা দেবীর চেয়ে বয়সে বড় ছিলেন কিন্তু আমাকে আপনিই বলতেন। আমি আমতা-আমতা করে বললাম, মানে হ্যাঁ, উনি তো বড় লেখক। তবে প্রম্নসেত্মর মতো কিনা কী করে বলি বলুন তো। কিন্তু কী হয়েছে? ওপাশ থেকে সে রাগত স্বর আরো বেশ কিছুক্ষণ চলল। ম্যাগসাইসাই পুরস্কারও নেব আবার ডাউনট্রডনদের জন্য কাজ করব, এই দুই একসঙ্গে চলতে পারে না। ততক্ষণে আমি ব্যাপারটা খানিক ধাতস্থ করতে পেরেছি। বললাম, কিন্তু ওঁর লেখার অনেক জিনিস আছে, তা আপনি ঠিক ফেলতে পারবেন না। উনি তাতেও হতোদ্যম হলেন না। বললেন, বলুন একটা কোনো লেখার কথা, বলুন তো দেখি কেমন। আমি ওই ঘুম-ঘুম চোখেই হঠাৎ দুম করে বলে বসলাম টেরোড্যাকটিলের কথা। পড়িনি, কী আছে সে-উপন্যাসে? আমি যা যেমন বুঝি তেমনি খানিকক্ষণ বললাম। তাতে দেখলাম আসেত্ম-আসেত্ম একটু নরম কাটলেন। এমনি হয়। জনশ্রম্নতি কাজ করে, খুবই কাজ করে।